યાર જેની ઈફેક્ટ હોય એની સાઈડ ઈફેક્ટ તો હોય જ ને. દૂધની ઝાડા થાય પણ ખરા અને બંધ પણ થાય. એકલા જાંબુ ખાઈને કોઈ મરી ગયું હોય ને પાણી પી ને દાખલ થવું પડ્યું હોવાના દાખલા છે જ. હરડે થી માંડી ચ્યવનપ્રાશ સુધી એકદમ સાદા લગતા ઔષધો જો ચોક્કસ સલાહ સૂચન ટાઈમ અને અનુપાન (દવા જેની સાથે ખવાય એ પાણી/દૂધ/મધ/ઉકાળો ) વગર આડેધડ લેવાય તો મોટી આફત આવે. ખાલી જેઠીમધની ટીકડીઓ ચૂસવાથી બીપી વધે, શરીરની તાસીર જાણ્યા વગર લીમડો પીવાથી શુક્રાણું શૂન્ય થઇ જાય, બીપીની આયુર્વેદની ગોળી લેવાથી સ્વભાવ ચીડિયો થઇ જાય, ઝાડા બંધ કરવાની ગોળી લીધી હોયને ચામડી પર ચામઠા થઇ જાય આવી સાદી દવાઓ ની અનેક સાઈડ ઈફેક્ટ છે.